b'\n_START_ARTICLE_\nHurrikaani Ophelia (2005)\n_START_SECTION_\nOphelian kehitys\n_START_PARAGRAPH_\nOphelia sai alkunsa keskileveysasteiden matalapaineesta syyskuun alussa. Kylm\xc3\xa4\xc3\xa4n rintamaan syntyi pitkulainen matalapaine, joka liikkui etel\xc3\xa4\xc3\xa4n. Siit\xc3\xa4 kehittyi trooppinen matalapaine Bahamasaarten l\xc3\xa4hist\xc3\xb6ll\xc3\xa4 6. syyskuuta. Ophelia voimistui trooppiseksi hirmumyrskyksi vain noin kuuden tunnin ajaksi 8. syyskuuta. Se heikkeni takasin trooppiseksi myrskyksi ja voimistui uudelleen seuraavana p\xc3\xa4iv\xc3\xa4n\xc3\xa4, heikkeni j\xc3\xa4lleen ja voimistui kolmannen kerran 10. syyskuuta, jolloin se pysyi hurrikaaniluokassa 36 tunnin ajan. Viimeinen eli nelj\xc3\xa4s voimistuminen tapahtui 14. syyskuuta. Silloin Ophelian tuulet olivat voimakkaimmillaan, noin 38 m/s.\n_START_SECTION_\nOphelian aiheuttamat vahingot\n_START_PARAGRAPH_\nHurrikaani Ophelia surmasi yhden ihmisen, joka hukkui korkeaan aallokkoon Palm Beachissa Floridassa. Vakuutusyhti\xc3\xb6iden keskusliiton arvion mukaan aineelliset tuhot olivat 35 miljoonaa dollaria.'